Baxter Stockman
Stockman esiintyi ensimmäistä kertaa elokuvaversiona vuoden 2014 "Teenage Mutant Ninja Turtles" -elokuvassa. Hahmoa näytteli K. Todd Freeman. Stockmanilla oli elokuvassa hyvin pieni takaumarooli, sillä hänet nähtiin hetkellisesti Aprilin videolla yhdessä Eric Sacksin kanssa laboratoriossa työskentelemässä Renessanssiprojektin parissa.
Enver Gjokaj
Enver Gjokaj (s. 12. helmikuuta 1980 Pohjois-Kalifornia) on albanialais-yhdysvaltalainen näyttelijä. Hän on näytellyt pienissä rooleissa muun muassa elokuvissa "Spinning Into Butter" (2007), "Eagle Eye" (2008) ja "Tale of the Tribe" (2009), mutta hänen tunnetuin roolinsa on Victor vuosien 2009–2010 televisiosarjassa "Dollhouse". Vuonna 2015 hän näytteli agentti Daniel Sousaa "Agent Carter" -televisiosarjassa.